钦定古今图书集成/明伦汇编/氏族典/第210卷 > 《廖用贤尚友录》 > 陶安
## 钦定古今图书集成/明伦汇编/氏族典/第210卷 > 《廖用贤尚友录》 > 陶安

按《明外史陶安传》：“安字主敬，当涂人。少敏悟有大志，
博涉经史，从耆儒李习游。元至正初，举乡试，授明道
书院山长，避乱家居。太祖取太平，安与习率父老出
迎。太祖召与语，善之，留参幕府，授左司员外郎。从克
集庆，进郎中。后克黄州，思得重臣镇之，遂命知黄州。
宽租省徭，民以乐业。坐事谪知桐城，起知饶州。吴元”
年初置翰林院，首召安为学士。时征四方宿儒议礼，
命安为总裁官。洪武元年命知制诰兼修《国史》，又命
为江西行省参知政事，政绩益著。卒于官。福王时，追
谥“文宪。”